CELEX: 31998D0433
Language: hu
Date: 1998-06-26 00:00:00
Title: A Bizottság határozata (1998. június 26.) a veszélyes anyagokkal kapcsolatos súlyos balesetek veszélyeinek ellenőrzéséről szóló 96/82/EK tanácsi irányelv 9. cikke szerinti felmentés összehangolt feltételeiről (az értesítés a C(1998) 1758. számú dokumentummal történt)EGT vonatkozású szöveg.

Fontos jogi nyilatkozat

|

31998D0433

Hivatalos Lap L 192 , 08/07/1998 o. 0019 - 0020

		A Bizottság határozata(1998. június 26.)a veszélyes anyagokkal kapcsolatos súlyos balesetek veszélyeinek ellenőrzéséről szóló 96/82/EK tanácsi irányelv 9. cikke szerinti felmentés összehangolt feltételeiről(az értesítés a C(1998) 1758. számú dokumentummal történt)(EGT vonatkozású szöveg)(98/433/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a veszélyes anyagokkal kapcsolatos súlyos balesetek veszélyeinek ellenőrzéséről szóló, 1996. december 9-i 96/82/EK tanácsi irányelvre [1] és különösen annak 9. cikkére,mivel a 96/82/EK irányelv 9. cikke kimondja, hogy a tagállamok követeljék meg bizonyos létesítmények üzemeltetőitől biztonsági jelentés készítését;mivel a 96/82/EK irányelv 9. cikke (6) bekezdésének a) pontja kimondja, hogy ahol a hatáskörrel rendelkező hatóság előtt hitelt érdemlően bizonyították, hogy az üzemben jelen lévő egyes anyagok vagy azok részei olyan állapotban vannak, amely kizárja a súlyos baleset veszélyét, a tagállamok a b) pontban említett szempontokkal összhangban a biztonsági jelentésben megkövetelt információt korlátozhatják azokra az adatokra, amelyek egyéb súlyos balesetek veszélyéhez és azok emberre, valamint környezetre gyakorolt következményeinek korlátozásához kapcsolódnak;mivel ezek a feltételek nem érintik a veszélyes anyagok küszöbértékének meghatározását a 96/82/EK irányelv 9. cikkének alkalmazása szempontjából;mivel a 96/82/EK irányelv 9. cikke (6) bekezdésének b) pontja kimondja, hogy az egyes ipari tevékenységekkel összefüggő súlyos balesetek kockázatairól szóló, 1982. június 24-i 82/501/EGK tanácsi irányelv [2] 16. cikke szerinti eljárásnak megfelelően a Bizottságnak ezen irányelv bevezetése előtt összehangolt feltételeket kell meghatároznia annak érdekében, hogy az illetékes hatóságok eldönthessék, hogy egy üzem körülményei olyanok-e, hogy azok nem jelentenek súlyos baleseti veszélyt az a) pontja értelmében;mivel az e határozatban előírtak összhangban vannak a 82/501/EGK irányelv 16. cikke alapján létrehozott bizottság véleményével,ELFOGADTA EZT A HATÁROZATOT:1. cikkA Bizottság a veszélyes anyagokkal kapcsolatos súlyos balesetek veszélyeinek ellenőrzéséről szóló 96/82/EK irányelv 9. cikke (6) bekezdésének alkalmazásában elfogadja az e határozat mellékletében található összehangolt feltételeket.2. cikkEnnek a határozatnak a tagállamok a címzettjei.Kelt Brüsszelben, 1998. június 26-án.a Bizottság részérőlRitt Bjerregaarda Bizottság tagja[1] HL L 10., 1997.1.14.[2] HL L 230., 1982.8.5. A 87/216/EGK irányelvvel (HL L 85., 1987.3.28., 36. o.), a 88/610/EGK irányelvvel (HL L 336., 1988.12.7., 14. o.) és a 91/692/EGK irányelvvel (HL L 377., 1991.12.31., 48. o.) módosított irányelv.--------------------------------------------------MELLÉKLETA veszélyes anyagokkal kapcsolatos súlyos balesetek veszélyeinek ellenőrzéséről szóló 96/82/EK tanácsi irányelv 9. cikke szerinti felmentés összehangolt feltételeiA 9. cikk szerinti felmentés akkor adható, ha a következő általános feltételek közül legalább egy teljesül:1. Az anyag fizikai állapotaOlyan szilárd halmazállapotú anyagok, amelyekből sem rendes körülmények között, sem ésszerűen előrelátható rendkívüli körülmények között nem szabadulhat fel olyan anyag vagy energia, amely súlyos baleseti veszélyt jelenthetne.2. Az anyag mennyisége és csomagolásaAz anyagok oly módon és olyan mennyiségben vannak csomagolva vagy lezárva, hogy a legnagyobb mennyiség, amely felszabadulhat belőlük, semmilyen körülmények között nem okozhat súlyos baleseti veszélyt.3. Az anyag mennyisége és elhelyezéseAz anyagok olyan mennyiségben, illetve más veszélyes anyagoktól olyan távolságra vannak elhelyezve (ugyanabban az üzemben vagy azon kívül), hogy sem önmaguk nem okozhatnak, sem nem válthatnak ki más veszélyes anyagokat is érintő súlyos baleseti veszélyt.4. Az anyag besorolásaOlyan anyagok, amelyek a 96/82/EK irányelv I. mellékletének 2. része szerinti általános besorolásuk alapján veszélyes anyagnak minősülnek, de mégsem jelentenek súlyos baleseti veszélyt, tehát amelyekre ez az általános besorolás e célra nem megfelelő.--------------------------------------------------